**PRIESKUM ZÁUJMU**

Vážení rodičia!

Na základe odporúčaní Ministerstva školstva, vedy, výskumu a športu SR a Úradu verejného zdravotníctva SR zo dňa 18.05.2020 sme pripravení spustiť prevádzku MŠ pre deti materskej školy s obmedzenými podmienkami.

V materskej škole možno vytvárať skupiny detí max. do počtu 15 detí podľa personálnych, materiálnych a prevádzkových podmienok. Do materskej školy bude dieťa umiestnené prednostne podľa kritérií v rozhodnutí ministra. Skupinu môžu tvoriť aj deti rôznych vekových skupín. Vytvorená skupina sa nebude meniť v priebehu týždňa. Našou snahou bude vytvoriť skupiny detí tak, aby pokračovali aj popoludní v materskej škole. Počet skupín bude závisieť od personálnych a priestorových podmienok materskej školy.

Skôr než vyjadríte svoj záujem o umiestnenie dieťaťa do materskej školy, oboznámte sa s podmienkami prevádzky školy. Ďakujeme!

Prevádzka materskej školy bude **od 07.00 h do 16.00 h** počas pracovných dní.

|  |  |  |  |  |  |  |
| --- | --- | --- | --- | --- | --- | --- |
| **Príchod** | **Odpoludňajšia činnosť** | **Pobyt vonku** | **Obed** | **Spánok** | **Poobedňajšia činnosť** | **Odchod** |
| 07:00 – 8:00 | 07:00 – 09:00 | 09:00 – 11:15 | 11:30 – 12:00 | 12:00 – 13:30 | 13:30 – 15:30 | 14:45 – 15:50 |

**Zákonný zástupca:**

* pred nástupom dieťaťa do školy má uhradený poplatok za stravovanie v školskej jedálni a poplatok za školné v materskej škole;
* zodpovedá za dodržiavanie prísnych hygienických predpisov pri privádzaní a odprevádzaní dieťaťa do a zo školy, pobyte v šatni (nosenie rúšok, dodržiavanie odstupov 2 m, dezinfekcia rúk);
* do budovy školy v žiadnom prípade svojvoľne nevstupuje, len podľa určeného harmonogramu;
* v priestoroch školy sa zdržiava max. 10 minút a to vždy s rúškom na tvári;
* dieťa odovzdáva a preberá vo vyššie stanovenom čase, nie ľubovoľne;
* pri prvom nástupe dieťaťa alebo po každom prerušení viac ako tri dni predkladá zodpovednému pedagógovi písomné Vyhlásenie o bezinfekčnosti a Prehlásenie o zdravotnom stave dieťaťa (viď prílohy na webovej stránke materskej školy);
* bezodkladne informuje zodpovedného pedagóga a riaditeľa školy o podozrení alebo potvrdenom výskyte COVID-19 alebo o nariadenej karanténe u dieťaťa alebo v rodine, kde dieťa žije. Dieťa bude za týchto podmienok z materskej školy vylúčené.
* zabezpečí, aby deti, s cieľom ochrany pred komunitným šírením ochorenia COVID – 19 v materskej škole, prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov.

**Dieťa:**

* po príchode do školy sa prezuje do prezuviek, odloží si 2 rúška do skrinky;
* spolu s pedagógom si ide umyť ruky bežným spôsobom;
* vo vnútorných priestoroch materskej školy nemusí nosiť rúško;
* čo najmenej sa kontaktuje s deťmi iných skupín.

**Učiteľ a škola:**

* po príchode dieťaťa do školy uskutoční ranný filter - meranie teploty bezdotykovým teplomerom;
* preberanie Prehlásenia o zdravotnom stave dieťaťa pri prvom nástupe do školy;
* zabezpečuje v miestnosti, kde sa zdržiava skupina detí, časté vetranie;
* organizuje väčšiu časť dňa vonku, skupiny detí sa vonku intervalovo striedajú;
* pravidelne upozorňuje deti na dodržiavanie hygienických pravidiel pri kašľaní a kýchaní;
* presuny detí a pohyb po chodbách organizuje tak, aby sa čo najmenej stretávali s inými skupinami;
* pravidelne dezinfikuje všetky priestory materskej školy.

Jednotlivé skupiny detí budú prichádzať ráno do školy v stanovenom čase.

Vážení rodičia, svojím dobrovoľným výberom o záujme umiestniť dieťa v materskej škole vyjadrujete súhlas s obmedzenými podmienkami prevádzky materskej školy v čase od 01.06.2020 do 30.6.2020.

Svojím podpisom, resp. spätným mailom beriete na vedomie, že škola uprednostní pri výbere tie deti, ktorých rodičia pracujú v 1. línii (zdravotník, hasič, policajt, vojak a pedagóg). Prosíme vyplniť údaje o sebe, pretože sú hlavným kritériom v prípade veľkého záujmu. Ďakujeme!

Poprad 20.05.2020 Mgr. Vladimír Tobis

riaditeľ školy

Meno a priezvisko dieťaťa: ................................................................

Trieda v MŠ: .................................

Meno a priezvisko matky: ................................................................. mobil: ...................................

Zamestnanie matky: .............................................................

Zamestnávateľ (v prípade overenia): ...............................................................................................

Meno a priezvisko otca: .................................................................... mobil: ...................................

Zamestnanie otca: .................................................................

Zamestnávateľ (v prípade overenia): ...............................................................................................

Dobrovoľne **PRIHLASUJEM** svoje dieťa na pobyt v materskej škole s obmedzenými podmienkami prevádzky od 01.06.2020 do 30.06.2020. Svojím podpisom potvrdzujem správnosť údajov.

V .............................. dňa ................. ...............................................................

podpis zákonného zástupcu